CELEX: 32015D2020
Language: el
Date: 2015-10-26 00:00:00
Title: Απόφαση (ΕΕ) 2015/2020 του Συμβουλίου, της 26ης Οκτωβρίου 2015, σχετικά με τη μεταβίβαση στον γενικό γραμματέα του Συμβουλίου της εξουσίας να χορηγεί άδειες διέλευσης στα μέλη του Ευρωπαϊκού Συμβουλίου και του Συμβουλίου, στους υπαλλήλους και στο λοιπό προσωπικό, καθώς και στις ειδικές περιπτώσεις αιτούντων που προβλέπονται στο παράρτημα II του κανονισμού (ΕΕ) αριθ. 1417/2013, και κατάργηση της απόφασης 2005/682/ΕΚ, Ευρατόμ

12.11.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 295/42
            
         ΑΠΌΦΑΣΗ (ΕΕ) 2015/2020 ΤΟΥ ΣΥΜΒΟΥΛΊΟΥ
   της 26ης Οκτωβρίου 2015
   σχετικά με τη μεταβίβαση στον γενικό γραμματέα του Συμβουλίου της εξουσίας να χορηγεί άδειες διέλευσης στα μέλη του Ευρωπαϊκού Συμβουλίου και του Συμβουλίου, στους υπαλλήλους και στο λοιπό προσωπικό, καθώς και στις ειδικές περιπτώσεις αιτούντων που προβλέπονται στο παράρτημα II του κανονισμού (ΕΕ) αριθ. 1417/2013, και κατάργηση της απόφασης 2005/682/ΕΚ, Ευρατόμ
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 240 παράγραφος 2,
   Έχοντας υπόψη το πρωτόκολλο αριθ. 7 περί των προνομίων και ασυλιών της Ευρωπαϊκής Ένωσης που προσαρτάται στη Συνθήκη για την Ευρωπαϊκή Ένωση, στη Συνθήκη για τη λειτουργία της Ευρωπαϊκής Ένωσης και στη Συνθήκη για την ίδρυση της Ευρωπαϊκής Κοινότητας Ατομικής Ενέργειας και, ιδίως, το άρθρο 6 πρώτη παράγραφος,
   Εκτιμώντας τα ακόλουθα:
   
               (1)
            
            
               Σύμφωνα με τα άρθρα 235 παράγραφος 4 και 240 παράγραφος 2 πρώτο εδάφιο της ΣΛΕΕ, τόσο το Ευρωπαϊκό Συμβούλιο όσο και το Συμβούλιο της Ευρωπαϊκής Ένωσης επικουρούνται από τη Γενική Γραμματεία του Συμβουλίου.
            
         
               (2)
            
            
               Σύμφωνα με το άρθρο 6, πρώτη παράγραφος του πρωτοκόλλου αριθ. 7, ο πρόεδρος του Ευρωπαϊκού Συμβουλίου και ο πρόεδρος του Συμβουλίου είναι αρμόδιοι για να χορηγούν άδειες διέλευσης (laissez-passer) στα μέλη των οικείων θεσμικών οργάνων και στους υπαλλήλους και το λοιπό προσωπικό των οικείων θεσμικών οργάνων, σύμφωνα με τις προϋποθέσεις που προβλέπονται στον κανονισμό υπηρεσιακής κατάστασης των υπαλλήλων, και στο καθεστώς που εφαρμόζεται στο λοιπό προσωπικό της Ευρωπαϊκής Ένωσης, όπως τίθενται στον κανονισμό (ΕΟΚ, Ευρατόμ, ΕΚΑΧ) αριθ. 259/68 του Συμβουλίου (1).
            
         
               (3)
            
            
               Ο κανονισμός (ΕΕ) αριθ. 1417/2013 (2) του Συμβουλίου καθορίζει τη μορφή, το πεδίο εφαρμογής και τις προϋποθέσεις για τη χορήγηση αδειών διέλευσης σε μέλη των θεσμικών οργάνων της Ένωσης, στους υπαλλήλους και το λοιπό προσωπικό της Ένωσης, και σε ειδικές περιπτώσεις αιτούντων που προβλέπονται στο παράρτημα II του εν λόγω κανονισμού.
            
         
               (4)
            
            
               Σύμφωνα με το άρθρο 1 παράγραφος 1 του κανονισμού (ΕΕ) αριθ. 1417/2013, η άδεια διέλευσης μπορεί να εκδοθεί για ειδικές περιπτώσεις αιτούντων, σύμφωνα με το παράρτημα II του εν λόγω κανονισμού, αποκλειστικά προς το συμφέρον της Ένωσης, σε εξαιρετικές περιπτώσεις και με τη δέουσα αιτιολόγηση.
            
         
               (5)
            
            
               Είναι σκόπιμο ο πρόεδρος του Ευρωπαϊκού Συμβουλίου και ο πρόεδρος του Συμβουλίου να μεταβιβάσουν τις αντίστοιχες εξουσίες τους στο γενικό γραμματέα του Συμβουλίου.
            
         
               (6)
            
            
               Η απόφαση 2005/682/ΕΚ, Ευρατόμ του Συμβουλίου (3) θα πρέπει να καταργηθεί,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι εξουσίες που ανατίθενται στον πρόεδρο του Ευρωπαϊκού Συμβουλίου και τον πρόεδρο του Συμβουλίου δυνάμει του άρθρου 6, πρώτη παράγραφος του πρωτοκόλλου αριθ. 7, όσον αφορά τη χορήγηση αδειών διέλευσης (laissez-passer) στα μέλη των οικείων θεσμικών οργάνων, των υπαλλήλων και του λοιπού προσωπικού του Ευρωπαϊκού Συμβουλίου και του Συμβουλίου, καθώς και στις ειδικές περιπτώσεις αιτούντων που προβλέπονται στο παράρτημα II του κανονισμού (ΕΕ) αριθ. 1417/2013, ασκούνται από τον γενικό γραμματέα του Συμβουλίου.
   Ο γενικός γραμματέας εξουσιοδοτείται να μεταβιβάσει τις εξουσίες αυτές στον γενικό διευθυντή της διοίκησης.
   Άρθρο 2
   Η απόφαση 2005/682/ΕΚ, Ευρατόμ καταργείται.
   Άρθρο 3
   Η παρούσα απόφαση τίθεται σε ισχύ την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Λουξεμβούργο, 26 Οκτωβρίου 2015.
      
         
            Για το Συμβούλιο
         
         
            Η Πρόεδρος
         
         C. DIESCHBOURG
      
   
   
      (1)  Κανονισμός (ΕΟΚ, Ευρατόμ, ΕΚΑΧ) αριθ. 259/68 του Συμβουλίου, της 29ης Φεβρουαρίου 1968, περί καθορισμού του κανονισμού υπηρεσιακής καταστάσεως των υπαλλήλων και του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων και περί θεσπίσεως ειδικών μέτρων προσωρινώς εφαρμοστέων στους υπαλλήλους της Επιτροπής (κανονισμός υπηρεσιακής καταστάσεως των υπαλλήλων) (ΕΕ L 56 της 4.3.1968, σ. 1).
   
      (2)  Κανονισμός (ΕΕ) αριθ. 1417/2013 του Συμβουλίου, της 17ης Δεκεμβρίου 2013, για τον καθορισμό της μορφής των αδειών διέλευσης που εκδίδονται από την Ευρωπαϊκή Ένωση (ΕΕ L 353 της 28.12.2013, σ. 26).
   
      (3)  Απόφαση 2005/682/ΕΚ, Ευρατόμ του Συμβουλίου, της 20ής Σεπτεμβρίου 2005, σχετικά με τη μεταβίβαση, στον αναπληρωτή γενικό γραμματέα, της εξουσίας να χορηγεί άδειες διέλευσης στους υπαλλήλους της γενικής γραμματείας του Συμβουλίου (ΕΕ L 258 της 4.10.2005, σ. 4).